Campioana României la handbal masculin, Dinamo București, a făcut încă un pas spre un nou titlu, după victoria categorică în fața rivalei CSA Steaua, scor 42-26 (20-9).
Dinamo – Steaua 42-26 (20-9), în Liga Națională de handbal masculin
Calificată în play-off-ul EHF European League, Dinamo defilează și în Liga Națională la handbal masculin.
Elevii lui Xavier Pascual au făcut spectacol în duelul cu CSA Steaua, reușind o victorie la o diferență considerabilă.
Nicuşor Negru a marcat 15 goluri pentru campioni, care au victorii pe linie în campionat. Daniel Stanciuc şi Andrii Akimenko au reuşit câte 6 goluri, iar Vladimir Cupara a apărat 12 şuturi, anunță Agerpres.
De la Steaua s-au remarcat Mihnea Toma cu 8 goluri, Aron Dedu 7, Nemanja Grbovic 5 goluri.
După 20 de etape, Dinamo are punctaj maxim în Liga Națională, fiind aproape de câștigarea unui nou titlu.
Clasamentul Ligii Naționale la handbal masculin
1. CS Dinamo Bucureşti 60 puncte (20 jocuri)
2. CSM Constanta 46 (18)
3. CS Minaur Baia Mare 41 (19)
4. AHC Potaissa Turda 36 (19)
5. CSM Bucureşti 32 (19)
6. ACS HC Buzău 28 (19)
..........................................
10. CSA Steaua 17 (19)